1 Korintiërs 15:57 . – Liplekker
1 Korintiërs 15:57 .
1 Korintiërs 13: 4 - 8.
“Maar ons dank God dat Hy aan ons die oorwinning gee deur ons Here Jesus Christus”. – 1 Korintiërs 15:57 .
Die dood, en daarmee saam die beëindiging van alle menslike aktiwiteite, is vir elkeen van ons bestem, klein of groot, ryk of arm, jonk of oud. Wat soek ‘n woord soos “oorwinning” dan in dieselfde sin as die woord “dood”?
Hierdie waarheid, tesame met ons geloof en die troos van die Heilige Gees, help ons om ons pyn te verlig wanneer iemand ná aan ons te sterwe kom. Clark Pinnock het gesê: “God is nie net God vir die lekker tye nie, maar ook vir die bitter en die swaar tye”. Wanneer ons sy belofte van oorwinning oor die dood glo, sal God die “swaar tyd” in ‘n “geseënde tyd” verander.
As die dood die laaste vyand is, en ja, Christus hét hom oorwin, kan ons weet dat die dood oor ‘n klein rukkie nie meer daar sal wees nie, en jubel daaroor. Wanneer ons magteloos moet toekyk hoe die dood ons kosbare skatte van ons af weg steel, moet ons onthou dat die dood ons geliefdes eintlik net weer in God se liefdevolle arms moet loslaat.
En wanneer hierdie verganklike liggaam met die onverganklike beklee is, en hierdie sterflike liggaam met die onsterflike, dan sal die woord wat geskrywe staan, vervul word· “Die dood is vernietig, die oorwinning is behaal” (1 Kor 15:54).
Verwerk uit:”Eenjaar oordenkings vir vroue” deur Jill Briscoe.
Author adminPosted on Apr 21, 2016 Categories Dagstukkies
Previous Previous post: Filippense 4:13 ~ Hy help jou
Next Next post: Numbers 27:5 NKJV
Openbaring 1-Deel 2